በሀገሪቱ የፋይናንስ ሪፖርት አደረጃጀት እና አቀራረብ ስርዓት ላይ ክፍተቶች እንዳሉ ተጠቆመ
በሀገሪቱ የፋይናንስ ሪፖርት አደረጃጀት እና አቀራረብ ስርዓት ላይ ክፍተቶች እንዳሉ ተጠቁሟል፡፡ይህን መሰረት ያደረገ የተሟላ ግልጽና ለመረዳት ቀላል የሆነ የፋይናንስ ሪፖርት አደረጃጀት እና አቀራረብ ስርኣት ለህዝብ ተጠቃሚነት በሚል ርዕስ ውይይት ተካሂዷል፡፡የውይይት መድረኩን የኢትዮጵያ የሂሳብ አያያዝና ኦዲት ቦርድ ከፋና ብሮድካስቲንግ ኮርፖሬት ጋር በመተባበር ነው ያዘጋጁት፡፡በዘርፉ ላይ የሚያተኩር ጥናታዊ ጽሁፍ አቅራቢ አቶ ጋሼ የማነ እንደገለጹት በዘርፉ ውስጥ የተስታዋሉ ችግሮች የህዝብን ተጠቃሚነትን ለማረጋገጥ እንቅፋት ስለመሆናቸው አመላክተዋል፡፡ከዚህ ቀደም የአካውንቲንግ ሪፖርቶች ይቀርቡ የነበረው በተለምዶ በመሆኑ ተጠያቂነት እንዳይኖር ከማድረጉም በላይ ለባለሙያዎች አቅም ማነስ እና ለተቋማት መክሰር ምክንያት እንደሆኑም ነው ጥናቱ ያመለከተው፡፡ይህ በመሆኑም በሚቀርቡ ሪፖርቶች ላይ ተመስርቶ የሚወሰኑ ውሳኔዎች ላይ ክፍተቶች እንዲኖሩ አድርጓል ነው የተባለው፡፡ይህም በፋይናንስ እንቅስቃሴው እና ኢኮኖሚያዊ ስርዓቱ ላይ አሉታዊ ተጽዕኖ ማሳደሩን ነው ጥናቱ ያመለከተው፡፡